
ONTWIKKELINGSKLINIEK: KNYSNA - 23 OKTOBER 2024 
Die EDEN Tweekampfederasie in samewerking met die Weskaapse Departement van Kultuursake & Sport, bied op Woensdagmiddag 23 Oktober 2024 ‘n ontwikkelingskliniek vir beginner- en jonger atlete by LS Knysna op Knysna aan. Dit is gratis vir alle belangstellendes [ook afrigters/onderwysers/ouers] en daar word ligte verversingspakkies aan alle deelnemers voorsien. ‘n Beperkte getal deelnemers sal geakkommodeer kan word. Inskrywings moet egter vooraf gedoen word. Van die land se top afrigters, Lara Schlechter [swem] en Marius Schlechter [hardloop] sal daar wees om die atlete te help en touwys te maak. Dit sal ongeveer 2 ure duur. Die deelnemers moet asseblief hulle hardloop- en swemdrag saambring. Daar word ook aansporingspryse uitgeloof. 
BESONDERHEDE: 
· Datum: Woensdag 23 Oktober 2024 
· Tyd: 15:00 – 17:00 [hardloop 15:00 – 16:00 en swem 16:00 – 17:00] 
· Venue: LS Knysna 
· Organiseerder: Dave van der Walt [082-7734 901] 
· Plaaslike organiseerder: Jana Botha [076-7578069] 
· Sluitingsdatum: Maandag 21 Oktober 2024, 14:00 

 MEDIA 
Eden Tweekamp het die 2024/25 seisoen begin met die DCAS Ontwikkelingskliniek wat op Woensdag 23 Okt 2024 by LS Knysna op Knysna aangebied is. 66 inskrywings is ontvang en 58 deelnemers het onder die hande van Lara Schlechter (swem) en Marius Schlechter (hardloop) nuwe vaardighede aangeleer. Amore du Plessis (LS Knysna) en Matthew Benn (Knysna HS) het aansporingspryse ontvang. Dave van der Walt (operasionele Bestuurder) het sy tevredenheid uitgespreek met die 100%+ groei en die hoop uitgespreek dat tweekamp net sal groei in die area. 
PS The Plett group not on the photo – came late as a result of roadworks

